gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7852, del 17-08-2016 (2016/5956)

RESOLUCIÓ de 23 de març de 2011, de la Universitat Politècnica de València, per la qual es publica el pla d'estudis de Graduat o Graduada en Gestió i Administració Pública.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7852

Data del DOGV
:   17-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5956


Data del document
:   23-03-2011

Organisme emissor
:   Universitat Politècnica de València

Tipus de document
:   Resolució

Descriptors 

:   * centre d'ensenyament

RESOLUCIÓ de 23 de març de 2011, de la Universitat Politècnica de València, per la qual es publica el pla d'estudis de Graduat o Graduada en Gestió i Administració Pública. [2016/5956]  
Obtinguda la verificació del pla d'estudis pel Consell d'Universitats, després de l'informe previ favorable de l'Agència Nacional d'Avaluació de la Qualitat i Acreditació, així com l'autorització de la comunitat autònoma de València, i establit el caràcter oficial del títol per Acord del Consell de Ministres d'11 de febrer de 2011 (BOE 16.03.2011).  
  
Aquest Rectorat, de conformitat amb el que disposa l'article 35 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats, ha resolt:  
  
Publicar el pla d'estudis conduent a l'obtenció del títol oficial de Graduat o Graduada en Gestió i Administració Pública per la Universitat Politècnica de València.  
El pla d'estudis a què es refereix la present resolució queda estructurat tal com consta en l'annex d'aquesta.  
  
València, 23 de març de 2011.- El rector: Juan Juliá Igual.  
  
  
ANNEX  
Universitat Politècnica de València  
  
Pla d'estudis conduent al títol de:   
Graduat o Graduada en Gestió i Administració Pública   
per la Universitat Politècnica de València  
  
Branca de coneixement: Ciències Socials i Jurídiques  
  
DISTRIBUCIÓ DEL PLA D'ESTUDIS EN CRÈDITS ECTS PER TIPUS DE MATÈRIA:  
  
TIPUS DE MATÈRIA CRÈDITS ECTS  
Formació bàsica 60  
Obligatòries 108  
Optatives 63  
Pràctiques externes 0  
Treball de final de grau 9  
Total 240
Diari Oficial de la Generalitat Valenciana


Sumari del DOGV 7850, del 12-08-2016 (2016/6382)

RESOLUCIÓ de 2 d'agost de 2016, del director general de Reformes Democràtiques, per la qual es fa públic el llistat provisional d'aspirants admesos a les proves d'aptitud per a l'obtenció del títol de gestor administratiu.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7850

Data del DOGV
:   12-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6382


Data del document
:   02-08-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 2 d'agost de 2016, del director general de Reformes Democràtiques, per la qual es fa públic el llistat provisional d'aspirants admesos a les proves d'aptitud per a l'obtenció del títol de gestor administratiu. [2016/6382]  
De conformitat amb la base sexta.1 de l'Ordre 18/2016, de 17 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases i es convoquen les proves d'aptitud per a l'obtenció del títol de gestor administratiu (DOCV 7799, 07.06.2016), per la presidència del Il·lustríssim Consell dels Col·legis Oficials de Gestors Administratius de la Comunitat Valenciana s'ha resolt:  
Aprovar el llistat provisional d'aspirants admesos i no admesos a la celebració de les proves, que figura en l'annex I.  
Els aspirants no admesos disposaran d'un termini de quinze dies hàbils, comptadors a partir de l'endemà de la publicació de la llista provisional en el Diari Oficial de la Comunitat Valenciana, per a esmenar l'omissió o el defecte que haguera motivat la inadmissió, així com per a interposar, en cas d'haver sigut exclosos, una reclamació davant de l'Il·lustríssim Consell de Col·legis Oficials de Gestors Administratius de la Comunitat Valenciana.  
  
València, 2 d'agost de 2016.- El director general de Reformes Democràtiques: José García Añón.
Diari Oficial de la Generalitat Valenciana


Sumari del DOGV 7825, del 11-07-2016 (2016/5375)

CORRECCIÓ d'errades de la Resolució de 24 de juny de 2016, del director general de Centres i Personal Docent, per la qual es declaren aprovades les llistes definitives de persones aspirants admeses i excloses per a participar en el procediment selectiu d'ingrés al cos de catedràtics de Música i Arts Escèniques, convocats per Ordre 15/2016, de 16 de maig, de la Conselleria d'Educació, Investigació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7825

Data del DOGV
:   11-07-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/5375


Data del document
:   04-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport

CORRECCIÓ d'errades de la Resolució de 24 de juny de 2016, del director general de Centres i Personal Docent, per la qual es declaren aprovades les llistes definitives de persones aspirants admeses i excloses per a participar en el procediment selectiu d'ingrés al cos de catedràtics de Música i Arts Escèniques, convocats per Ordre 15/2016, de 16 de maig, de la Conselleria d'Educació, Investigació, Cultura i Esport. [2016/5375]  
Advertides errades en la Resolució de 24 de juny de 2016, del director general de Centres i Personal Docent (DOCV 7814, 25.06.2016), per la qual es declaren aprovades les llistes definitives de persones aspirants admeses i excloses per a participar en el procediment selectiu d'ingrés al cos de catedràtics de Música i Arts Escèniques, procedeix la seua rectificació, i es declaren inclosos en les llistes definitives de persones admeses per a participar en el dit procediment a les persones aspirants que s'assenyalen en l'annex de la present correcció, de conformitat amb les dades que s'hi relacionen.  
  
  
València, 4 de juliol de 2016.- El director general de Centres i Personal Docent: Joaquín Carrión Candel.
Diari Oficial de la Generalitat Valenciana


Sumari del DOGV 7933, del 09-12-2016 (2016/9151)

Formalització del contracte número 16/024. Obres de renovació de via i condicionament d'infraestructura d'estacions de Benidorm, Teulada, Gata i Dénia. Millora de la línia de comunicacions entre Calp i Dénia.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7933

Data del DOGV
:   09-12-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/9151


Data del document
:   16-11-2016

Organisme emissor
:   Ferrocarrils de la Generalitat Valenciana

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número 16/024. Obres de renovació de via i condicionament d'infraestructura d'estacions de Benidorm, Teulada, Gata i Dénia. Millora de la línia de comunicacions entre Calp i Dénia. [2016/9151]  
1. Entitat adjudicadora  
a) Organisme: Ferrocarrils de la Generalitat Valenciana. Partida de Xirivelleta, s/n, 46548 València. Telèfon 802 948 094. Fax 664 148 878.  
  
b) Dependència que tramita l'expedient: Unitat d'Adquisicions.  
  
c) Número d'expedient: 16/024.  
  
2. Objecte del contracte  
a) Tipus de contracte: serveis.  
b) Descripció de l'objecte: direcció d'obra i assistència tècnica per a les obres de renovació de via i condicionament d'infraestructura d'estacions de Benidorm, Teulada, Gata i Dénia. Millora de la línia de comunicacions entre Calp i Dénia.  
c) Lots: no.  
d) CPV: 73220000-0.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa.  
  
4. Pressupost base de licitació  
Importe total: 262.080,00 - (IVA exclòs).  
  
5. Formalització del contracte  
a) Data d'adjudicació: 11 d'octubre de 2016.  
b) Data del contracte: 11 de novembre de 2016.  
c) Contractista: Cota a Cota, Ingeniería y Topografía, SLP.  
d) Nacionalitat: espanyola.  
e) Importe: 199.950,00 - (IVA exclòs).  
f) Termini d'execució: 12 mesos.  
  
València, 16 de novembre de 2016.- El director gerent: Ángel García de la Bandera.
Diari Oficial de la Generalitat Valenciana


Sumari del DOGV 7830, del 18-07-2016 (2016/5091)

Notificació de la sentència dictada en el judici verbal número 941/2015.
------------------------------------------------------------------------

### Dades del document

Número de DOGV
:   7830

Data del DOGV
:   18-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5091


Organisme emissor
:   Jutjat de Primera Instància i Instrucció Número 3 de Picassent

Tipus de document
:   Edicte

Notificació de la sentència dictada en el judici verbal número 941/2015. [2016/5091]  
En el procediment judici verbal número 941/2015, seguit a instàncies de Forja Ideas Creativas de Comunicación, SL, contra José Fernando Álvaro Errazu, s'ha dictat la sentència, de data 28 de juny de 2016, que té la dispositiva que diu així:  
  
«Dispositiva  
Estime la demanda interposada pel procurador el senyor Frexes Castrillo, en nom i representació de Forja de Ideas Creativas de Comunicación, SL, i condemne José Fernando Álvaro Errazu a indemnitzar l'actora en la quantitat de 4.233,92 euros.  
Condemne José Fernando Álvaro Errazu a pagar a la part actora sobre la quantitat de 4.233,92 euros, al tipus de l'interés legal dels diners, a comptar des de la data de la interposició de la demanda.  
Finalment, condemne la part demandada a pagar totes les costes causades en aquesta instància.  
Notifiqueu aquesta resolució a les parts.  
Expediu un certificat d'aquesta sentència, uniu-lo a les actuacions i incorporeu-ne l'original al llibre de sentències.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà mitjançant un escrit presentat en aquest jutjat en el termini de 20 dies hàbils comptadors des de l'endemà de la notificació.»  
  
I atés que el demandat, José Fernando Álvaro Errazu, es troba en parador desconegut, expedisc aquest edicte a fi que li valga de notificació de forma deguda.  
  
Picassent, 28 de juny de 2016.- La lletrada de l'Administració de Justícia: Marta Golvano Lanas.
Diari Oficial de la Generalitat Valenciana


Sumari del DOGV 7858, del 25-08-2016 (2016/6039)

Notificació de la sentència dictada en el judici verbal número 792/2015.
------------------------------------------------------------------------

### Dades del document

Número de DOGV
:   7858

Data del DOGV
:   25-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6039


Organisme emissor
:   Jutjat de Primera Instància Número 4 de Vila-real

Tipus de document
:   Edicte

Notificació de la sentència dictada en el judici verbal número 792/2015. [2016/6039]  
Judici verbal número 000792/2015  
Demandant: Roalex Sanehogar, SL.  
Procuradora: Eva M.ª Pesudo Arenós.  
Demandat: Complejo Naturaleza, SL.  
Procurador/a: -  
  
En aquest procediment de judici verbal número 792/2015, seguit a instàncies de Roalex Sanehogar, SL, contra Complejo Naturaleza, SL, ha dictat sentència, en data 10 de juny de 2016, la magistrada M.ª Isabel Llambes Sánchez, del Jutjat de Primera Instància i Instrucció número 4 de Vila-real, en què fa constar que no és ferma i que les parts tenen el termini de 20 dies per a interposar un recurs d'apel·lació en contra.  
  
I atés que el demandat, Complejo Naturaleza, SL, es troba en parador desconegut, expedisc aquest edicte a fi que li valga de notificació de forma deguda.  
  
Vila-real, 10 de juny de 2016.- El lletrat de l'Administració de Justícia: Javier Saint-Marc Gutiérrez.
Diari Oficial de la Generalitat Valenciana


Sumari del DOGV 7909, del 03-11-2016 (2016/8098)

Adjudicació i formalització del contracte número 180/2016 Servei de manteniment de mamògrafs analògics d'unitats de prevenció de càncer de mama de la Comunitat Valenciana.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7909

Data del DOGV
:   03-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8098


Data del document
:   26-09-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de serveis
    * adjudicació de contracte administratiu

Adjudicació i formalització del contracte número 180/2016 Servei de manteniment de mamògrafs analògics d'unitats de prevenció de càncer de mama de la Comunitat Valenciana. [2016/8098]  
1. Entitat adjudicadora  
a) Organisme: Conselleria de Sanitat Universal i Salut Pública. Direcció General de Salut Pública.  
b) Dependència que tramita l'expedient: Servei d'Aprovisionament i Contractació.  
c) Obtenció de documents i informació: perfil del contractant.  
1) Dependència: Servei d'Aprovisionament i Contractació.  
2) Domicili: c/ Misser Mascó, 31.  
3) Localitat i codi postal: València 46193.  
4) Telèfon: 249 615 597.  
5) Fax: 490 361 961.  
6) Número d'expedient: 180/2016.  
  
2. Objecte del contracte  
a) Tipus: serveis  
b) Descripció: servei de manteniment de mamògrafs analògics d'unitats de prevenció de càncer de mama de la Comunitat Valenciana.  
  
c) Divisió per lots i número: no.  
d) CPV: 0400000-9 Serveis de reparació i manteniment d'equip mèdic i de precisió.  
e) Butlletí o diari oficial i data de publicació de l'anunci de licitació: Diari Oficial de la Comunitat Valenciana número 7809, de 20 de juny de 2016.  
  
3. Tramitació i procediment  
a) Tramitació: ordinària.  
b) Procediment: obert,  
c) Criteris d'adjudicació: vegeu el plec clàusules administratives particulars.  
  
4. Pressupost base de licitació  
9.074,16 euros (nou mil setanta-quatre euros amb setze cèntims), sense IVA, 10.975,52 euros (deu mil nou-cents setanta-cinc euros amb cinquanta-dos cèntims) IVA inclòs.  
  
5. Adjudicació i formalització del contracte  
a) Data d'adjudicació: 5 d'agost de 2016.  
b) Data de formalització del contracte: 8 d'agost de 2016.  
c) Contractista: Electromedical, SL.  
d) Nacionalitat: espanyola.  
e) Import d'adjudicació: 8.000,00 euros (huit mil euros) sense IVA, 9.680,00 euros (nou mil sis-cents huitanta euros) IVA inclòs.  
  
València, 26 de setembre de 2016.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 7863, del 01-09-2016 (2016/6352)

Notificació de la sentència dictada en el procediment ordinari 1139/2015
------------------------------------------------------------------------

### Dades del document

Número de DOGV
:   7863

Data del DOGV
:   01-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6352


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el procediment ordinari 1139/2015 [2016/6352]  
Edurne Zubia Zubimendi, secretària judicial del Jutjat de Primera Instància número 18 de València, faig saber que en el judici ordinari número 1139/2015 s'ha disposat la publicació d'aquest acte de comunicació:  
  
«Procediment: judici ordinari número 1139/2015.  
Demandant: Banque PSA Finance.  
Demandat: Miroslaw Marian Kaszuba.  
Acte processal que es publica: sentència de data 5 de juliol de 2016.  
Objecte: notificar sentència.  
Mode i termini d'impugnació: recurs d'apel·lació davant d'aquest jutjat en els 20 dies següents a la notificació, per a davant l'Audiència Provincial de València.»  
  
El text íntegre de la resolució que es publica podrà ser consultat i/o obtindre'n una còpia a la secretaria d'aquest jutjat en hores d'audiència.  
  
  
València, 6 de juliol de 2016.- La secretària judicial: Edurne Zubia Zubimendi.
Diari Oficial de la Generalitat Valenciana


Sumari del DOGV 7816, del 28-06-2016 (2016/4869)

Informació pública de la modificació puntual número 27 del pla general d'ordenació urbana i de dos plans parcials.
------------------------------------------------------------------------------------------------------------------

### Dades del document

Número de DOGV
:   7816

Data del DOGV
:   28-06-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4869


Data del document
:   23-06-2016

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * pla d'urbanisme
    * administració local

Informació pública de la modificació puntual número 27 del pla general d'ordenació urbana i de dos plans parcials. [2016/4869]  
De conformitat amb el que disposa el Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, i la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (art. 49.2, 51, 57 i cc.), en compliment de l'acord del Ple municipal de 21 d'abril de 2016, i havent-se dictat una resolució d'informe ambiental i territorial estratègic favorable per Decret número 1599/2016, de 20 de juny, de la regidora delegada d'Ordenació i Gestió Urbanística, publicada en el Diari Oficial de la Comunitat Valenciana del 23 de juny de 2016, se sotmeten a informació pública, per un termini de 45 dies hàbils, a comptar des de l'última publicació d'aquest anunci en el Diari Oficial de la Comunitat Valenciana i en un diari escrit d'informació general, la modificació puntual número 27 del pla general d'ordenació urbana de Llíria (paràmetres urbanístics en zones industrials), la modificació puntual número 3 del pla parcial Laboratorios Radio, i la modificació puntual número 1 del pla parcial de millora del sector SI-1-Pla de Carrases de Llíria; en el termini esmentat es podran presentar les al·legacions que s'estimen pertinents.  
  
La documentació sotmesa a informació pública estarà disponible en el Departament d'Urbanisme de l'Ajuntament de Llíria (plaça Major, núm. 1, edifici Alts del Mercat, 2a planta), de dilluns a divendres, de 10.00 a 13.30 hores.  
La documentació esmentada també es podrà consultar en la pàgina web www.lliria.es (Ajuntament/Informació/Tauler d'anuncis/Modificació puntual núm. 27 PGOU, modificació puntual núm. 3 del pla parcial Laboratorios Radio, i modificació puntual núm. 1 del pla parcial de millora del sector SI-1-Pla de Carrases de Llíria).  
Cosa que es fa pública perquè se'n prenga coneixement.  
  
Llíria, 23 de juny de 2016.- La regidora delegada d'Ordenació i Gestió Urbanística: Consuelo Morató Moreno.
Diari Oficial de la Generalitat Valenciana


Sumari del DOGV 7846, del 08-08-2016 (2016/6399)

RESOLUCIÓ de 3 d'agost de 2016, del sotssecretari, per la qual nomena Aída Vizcaíno Estevan personal eventual de la Presidència de la Generalitat.
--------------------------------------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6399


Data del document
:   03-08-2016

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat

RESOLUCIÓ de 3 d'agost de 2016, del sotssecretari, per la qual nomena Aída Vizcaíno Estevan personal eventual de la Presidència de la Generalitat. [2016/6399]  
De conformitat amb el que disposa l'article 19 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, així com el Decret 185/2015, de 16 d'octubre, del Consell de la Generalitat, sobre regulació del personal eventual al servei de l'administració del Consell, pel qual es regula el personal i els llocs de naturalesa eventual de l'Administració de la Generalitat, i en virtut de la delegació d'atribucions continguda en la Resolució de 12 de febrer de 2016, del president de la Generalitat (DOCV 7722, 17.02.2016), resolc:  
  
Nomenar personal eventual adscrit a la Presidència de la Generalitat Aida Vizcaino Estevan, amb DNI 46413997C, amb funcions d'assessora del president, amb unes retribucions corresponents a assessora del president, categoria C1.  
  
Aquest nomenament tindrà efectes des del dia de la publicació.  
  
  
València, 3 d'agost de 2016.- El sotssecretari: Emili Josep Sampio Morales.